EkBass/fiwiki-20250220-pages-articles huggingface dataset:
Hønefossin kirkko

Hønefossin kirkko () on Ringeriken kunnassa Buskerudin läänissä Norjassa sijaitseva kivikirkko vuodelta 2017. ==Kuvia== Hønefoss kirke interiør.jpg|Kirkkosali Hønefoss kirke orgel.jpg|Urut Hønefoss kirke prekestol.jpg|Saarnastuoli Hønefoss kirke døpefont.jpg|Kastemalja Hønefoss kirke alter.jpg|Alttari ==Vanha kirkko== Hønefossissa oli aiemmin vuonna 1862 valmistunut puukirkko, joka tuhoutui tulipalossa 26. tammikuuta 2010. Palon syttymissyyksi osoittautui tekninen vika. Honefoss-kirke-tb05.jpg|Hønefossin kirkko ennen paloa HFSchurchonfire039.jpg|Vanha puukirkko liekeissä ==Lähteet== ==Aiheesta muualla== Luokka:Norjan kivikirkot Luokka:Norjan puukirkot Luokka:Ringerike
Lunderin kirkko

Lunderin kirkko () on Ringeriken kunnassa Buskerudin läänissä Norjassa sijaitseva puinen ristikirkko vuodelta 1761. ==Kuvia== Lunder kirke alter 08.07.07.jpg|Alttari Lunder kirke skip1 08.07.07.jpg|Kirkkolaiva Lunder kirke orgel Sokna 015.jpg|Urut ==Lähteet== ==Aiheesta muualla== Luokka:Norjan puukirkot Luokka:Ringerike
Nesin kirkko (Ringerike)

Nesin kirkko () on Ringeriken kunnassa Buskerudin läänissä Norjassa sijaitseva kahdeksankulmainen puukirkko vuodelta 1860. Nes church interior.jpg|Sisäkatto ja urut ==Lähteet== ==Aiheesta muualla== Luokka:Norjan puukirkot Luokka:Ringerike
Hvalin kirkko

Hvalin kirkko () on Ringeriken kunnassa Buskerudin läänissä Norjassa sijaitseva kahdeksankulmainen puukirkko vuodelta 1862. Hval kirke - 2.jpg|Alttari ==Lähteet== ==Aiheesta muualla== Luokka:Norjan puukirkot Luokka:Ringerike
Souheila Yacoub

Souheila Yacoub (s. 29. kesäkuuta 1992, Geneve, Sveitsi)Souheila Yacob, Rotten Tomatoes, viitattu 23.3.2024. on sveitsiläinen näyttelijä ja rytminen voimistelija. == Elämä == Yacoubin isä on tunisialainen, kun taas hänen äitinsä on flaamilainen. Hänen äidinkielensä on flaami.Ben Croll: ‘Dune: Part Two’ Actor Souheila Yacoub Charts Breakthrough Year With Star Turns in ‘The Balconettes,’ ‘Planet B’, Variety, 23.1.2024, == Urheilu-ura == Yacoub edusti Sveitsiä rytmisen voimistelun maailmanmestaruuskilpailuissa vuosina 2009 ja 2010. Hän osallistui myös vuoden 2012 kesäolympialaisten karsintoihin.YACOUB Souheila, Fédération Internationale de Gymnastique, viitattu 23.3.2024. == Filmografia == Vuosi Suomenkielinen nimi Alkuperäinen nimi Roolihahmo 2018 Climax Climax Lou 2024 Dyyni: Osa kaksi Dune: Part Two Shishakli == Lähteet == Luokka:Sveitsiläiset näyttelijät Luokka:Sveitsiläiset urheilijat Luokka:Rytmiset voimistelijat Luokka:Vuonna 1992 syntyneet Luokka:Elävät henkilöt
Bjørn Kjos

Bjørn Kjos (s. 18. heinäkuuta 1946 Ringerike) on norjalainen hävittäjälentäjä, juristi ja liikemies, joka tunnetaan yhtenä Norwegian-lentoyhtiön perustajista. Hän oli sen toimitusjohtaja vuosina 2002–2019. Kjos on julkaissut myös kaksi kirjaa, Murmanskaffæren-jännitysromaanin vuonna 2006 ja omaelämäkerran Høyt og lavt vuonna 2015. ==Lähteet== ==Aiheesta muualla== Luokka:Norjalaiset yritysjohtajat Luokka:Norjalaiset lentäjät Luokka:Norjalaiset juristit Luokka:Norjalaiset kirjailijat Luokka:Vuonna 1946 syntyneet Luokka:Elävät henkilöt
Kjos

Kjos on seuraavien henkilöiden sukunimi: * Bjørn Kjos (s. 1946), Norwegian- lentoyhtiön perustaja ja toimitusjohtaja * Caroline Hagen Kjos (s. 1984), norjalainen Sveitsissä asuva yritysjohtaja ja miljardööri
Ståle Kyllingstad

Ståle Kyllingstad (7. marraskuuta 1903 Kvinesdal – 26. marraskuuta 1987 Ringerike) oli norjalainen kuvanveistäjä, lasitaiteilija ja taidekriitikko. Hänet tunnetaan muun muassa sotamuistomerkeistään. Vuosina 1937–1946 Kyllingstad toimi Hadeland Glassverkin taiteellisena johtajana. NordreParkMinnesmerke.jpg|Kyllingstadin tekemä sotamuistomerkki Hønefossissa. ==Lähteet== ==Aiheesta muualla== Luokka:Norjalaiset kuvanveistäjät Luokka:Vuonna 1903 syntyneet Luokka:Vuonna 1987 kuolleet
Ståle

Ståle on muinaispohjoismaista alkuperää oleva miehen etunimi. Se juontuu terästä tarkoittavasta sanasta stál. Norjassa Stålen nimipäivää vietetään 5. joulukuuta ja nimi oli vuonna 2022 käytössä 3 608 norjalaisella. Nimi oli erityisen suosittu 1960- ja 1970-luvuilla, nykyisin sitä ei enää juuri anneta. Maantieteellisesti valtaosa Ståle-nimisistä on kotoisin Länsi-Agderista. ==Tunnettuja Ståle-nimisiä== * Ståle Kyllingstad (1903–1987), kuvanveistäjä ja lasitaiteilija * Ståle Sandbech (s. 1993), lumilautailija * Ståle Solbakken (s. 1968), jalkapallovalmentaja ja jalkapalloilija * Ståle Wikshåland (1953–2017), musiikkitieteilijä ja -kriitikko ==Lähteet== Luokka:Etunimet
Sofie Chydenius

Margareta Sophia (Sofie) Chydenius, o.s. Enbom (24. lokakuuta 1811 Oulu – 27. helmikuuta 1886 Helsinki) oli suomalainen kirjapainon johtaja. Chydeniuksen vanhemmat olivat lääninrahastonhoitaja Johan Herman Enbom ja Christina Elisabeth Tulindberg. Hänen puolisonsa vuodesta 1832 oli yliopiston asiamies, revisionioikeuden ylikomissaari Anders Johan Chydenius. Toimittaja Anders Herman Chydenius, professori Johan Jakob Chydenius ja kirjapainon johtaja Emilia Chydenius olivat heidän lapsiaan. Sofie Chydeniuksen puolison kuoltua 1865 perheen Helsingissä omistaman J. Simeliuksen perillisten kirjapaino siirtyi kuolipesälle ja sen johtajaksi tuli leski Sofie Chydenius vuoteen 1876. Käytännössä hän johti kirjapainoa aina kuolemaansa asti, vielä poika Anders Herman Chydeniuksen ollessa nimettynä muodollisesti sen johtajaksi. Kirjapainon tuotteista tärkeimpiä oli Finlands Allmänna Tidning -lehti jo vuodesta 1825 alkaen, mutta myös monet viralliset painotuotteet sekä oppikirjat ja lasten ja nuorten kirjat ja lehdet. Sofie Chydeniuksen johtama kirjapaino tuli tunnetuksi teknisistä uudistuksistaan ja investoinneistaan, mukaan lukien oma painotalo. Hänen kuoltuaan 1886 kirjapainon johtajaksi tuli tytär Emilia Chydenius. == Lähteet == ==Aiheesta muualla== * Luokka:Suomalaiset kirjanpainajat Luokka:Suomalaiset yritysjohtajat Luokka:Vuonna 1811 syntyneet Luokka:Vuonna 1886 kuolleet
Liikennemaantiede

Liikennemaantiede on osa kulttuurimaantiedettä ja se tarkastelee liikenteen osa-alueiden maantieteellistä sijoittumista. Sitä voidaan käyttää hyväksi yhdyskuntasuunnittelussa. Liikennemaantiede on yhteydessä talousmaantieteeseen. Eri asioiden saavutettavuus ja eri alueiden kehittymiskyky ovat riippuvaisia talousmaantieteestä ja liikennemaantieteestä. Olemassa olevien liikennevirran järjestelmien maantieteellisen sijainnin huomioimista voidaan käyttää hyväksi uusien liikenteen alueiden suunnittelussa. Liikennemaantieteellisin kartoituksin voidaan selvittää liikenteen vaikutuksia ympäristöön, joka on syytä ottaa huomioon maankäytön suunnittelussa. == Lähteet == Luokka:Kulttuurimaantiede
Kaupunkimaisema

Kaupunkimaisema on kaupunkialueella sijaitseva kulttuurimaisema. Kaupunkien yleinen maisematyyli on muuttunut aikojen kuluessa. Muun muassa 1700-1800-lukujen teollisen vallankumouksen jälkeen Euroopan kaupunkien kulttuurimaisemat ovat muuttuneet merkittävästi. Myös 1960-luvun muuttoliike kaupunkeihin vaikutti Suomen kaupunkien maisemaan.Kaupunkimaisemaan koostuu kaupunkiseudun osa-alueista, kuten liikenneväylistä. Kaupunkimaisema on laajempi muoto kaupunkikuvasta, johon kuuluvat muun muassa katuverkko ja katuaukiot. == Lähteet == Luokka:Maisema Luokka:Kulttuurimaantiede
Pia Heikkilä

Pia Heikkilä (s. 1970) on suomalainen toimittaja, kuvaaja ja kirjailija, joka on erikoistunut Etelä-Aasiaan. Hän oli ensimmäinen Qatarissa toimivan Al Jazeera mediayhtiön palveluksessa työskennellyt suomalainen. Heikkilä on asunut Intiassa vuodesta 2010 ja hän on tutkija-aktivisti Jukka-Pekka Heikkilän sisko. == Ura == Pia Heikkilä on muun muassa raportoinut Afganistanin vaaleista ja afgaanipoliiseista, seksityöstä Bangladeshissa , journalismista Etelä-Aasiassa sekä laajasti Intian yhteiskunnasta . Heikkilä on työskennellyt CNN:lle, Al Jazeeralle, The Guardianille sekä CNBC:lle ja hän toimii suomalaisessa mediassa Kauppalehden kirjeenvaihtajana sekä YLE:n uutisten ja Helsingin Sanomien freelancetoimittajana. Hän on ollut mukana kehittämässä SAE-instituutin Lähi-idän Backpacker-journalismikurssia . == Kirjat ja niihin liittyvä tutkimus == Operation Lipstick 2012 Penguin Random House ISBN: 9788184001747 Operaatio Lipstick 2013 Otava Kustannus ISBN: 9511277227 Koodinimi Kajaali 2013 Otava Kustannus ISBN: 9789511283454 Milla Mäenhovin Tampereen yliopistolle vuonna 2022 toteutettu Naiskatse ja maskuliinisuuden representaatiot - Pro Gradu tutkimus syventyi Heikkilän Afganistanissa tapahtuvan menestysromaani Operaatio Lipstickin nais - ja mieskuvien analysointiin. Chick lit - genreä käsittelevän tutkimuksen mukaan Operaatio Lipstick:n miesihanne noudatti Arto Jokisen vuonna 2000 teoksessa Panssaroitu maskuliinisuus : Mies, väkivalta ja kulttuuri esiteltyä länsimaista miesihannetta ja oli samalla uskollinen chick-tekstien genrekonventioille. Mäenhovin tutkimuksen hahmorepresentaatioanalysissa korostuivat naishahmoille sallitut maskuliiniset piirteet. Mieshahmojen piirteissä heijastui rajoitetumpi feminiinisyys sekä miestoimijuuden hidas kehittyminen mediakulttuurissa. == Lähteet == == Aiheesta muualla == Toimittajaprofiili http://muckrack.com/pia-heikkila Kirjailijaprofiili Otava https://otava.fi/kirjailijat/pia-heikkila/ Kirjailijaprofiili Penguin Random House https://www.penguin.co.in/book_author/pia-heikkila/ Luokka:Suomalaiset toimittajat Luokka:Suomalaiset kirjailijat Luokka:Suomalaiset sotakirjeenvaihtajat Luokka:Vuonna 1970 syntyneet Luokka:Elävät henkilöt __INDEX__ __EISISLUETT__
Hohde

Hohde on suomalainen terveydenhoitoalan yrityskonserni, jonka päätoimialana ovat hammaslääkäripalvelut. Kuopiossa kotipaikkaansa pitävä konserni pyrkii valtakunnalliseksi, ja tytäryhtiö Hammas-Hohde Oy on kasvanut 2010-luvulta alkaen monin yritysostoin, muun muassa ostamalla vuonna 2023 Pihlajalinnan 16 hammasklinikkaa käsittävät suunterveystoiminnot. Hohde-konserni tuottaa Pihlajalinna-kaupan jälkeen suun terveydenhuollon palveluita 20 paikkakunnalla, ja sen henkilöstömäärä kaksinkertaistui kaupan myötä noin 250:stä yli 500:n. Konserniin kuuluvalla Loisto Laboratoriot Oy:llä on toimipisteet kymmenessä kaupungissa Suomessa, ja yhtiössä työskentelee noin 100 henkeä. ==Ostettuja yrityksiä== *2019: Gasellin Hammaslääkärit Oy, Helsinki *2021: Tikkurilan Hammaslääkärikeskus (Oris Oy), Vantaa *2022: PlusTerveys Kvalident Oy, hammaslaboratorio, Helsinki ja Espoo *2022: Hammas & Hammas Pääkaupunkiseutu Oy, Helsinki ja Espoo *2023: Pihlajalinnan hammashoitoliiketoiminta, useita paikkakuntia *2023: Hammaslääkärit Vesala Oy, Ilmajoki, Lapua, Seinäjoki ==Lähteet== Luokka:Suomalaiset terveyspalveluyritykset Luokka:Kuopiolaiset yritykset
Kaupunkikuva

Kaupunkikuva on kaupungin, kaupunginosan tai pienemmän kaupunkiseudun osa- alueen muodostama näköala tai laajempi näkymä. Se saattaa joskus liittyä kulttuuri-identiteetin muodostumiseen. Kaupunkikuvan muodostavia tekijöitä ovat rakennukset, katuverkko, katuaukiot, pysäköintialueet ja muut kaupunkialueen osa-alueet. Se, millaiseksi kaupunkikuvan halutaan muodostuvan, on olennaisesti huomioon otettava seikka kaupunkisuunnittelussa. Suomessa kaupunkikuvatooimikunta on kaupungin erityinen asiantuntijatoimielin, joka antaa lausunnon rakennushankkeista, jotka ovat suuria ja vaikuttavat merkittävästi kaupunkikuvaan tai joissa on jotain huomioitavaa rakennussuojelun kannalta. == Lähteet == Luokka:Kaupunkimaantiede Luokka:Kaupunkisuunnittelu
Liisa Poppius

Aune Liisa Poppius (17. marraskuuta 1900 – 16. heinäkuuta 1979) oli suomalainen sukututkija ja Valtionarkiston kanslisti.Hautahaku.fi : Poppius Aune LiisaBillion Graves : Aune Liisa Poppius, Kulosaaren hautausmaa == Julkaisuja == * Finnen suku, tekijät Liisa Poppius ja Yrjö Raevuori. Tampereen historiallisen seuran julkaisuja 2. Tampere 1934 * Hatanpään kartano ja sen omistajat neljän viimeisen vuosisadan aikana. Tampere. Tutkimuksia ja kuvauksia. 2. Tampere 1934 * Haarlan suku, tekijät Liisa Poppius ja Yrjö Raevuori. Rafael Haarla, Tampere 1936 * Lapin Kulju ja Kulju-Suomisen suku, tekijät Liisa Poppius ja Yrjö Raevuori. Suomisen nahkatehdas, Nakkila 1937 * Ignatius-suku. A. Ignatius, Helsinki 1942 * Litzelius, Lizelius, Litzell. Suomen sukututkimusseuran julkaisu. 16 ; Uusi sukukirja, 1. Helsinki 1943 * Uusi sukukirja 1: 2 vihko; toim. Ilma Orkamo ja Liisa Poppius. Suomen sukututkimusseuran julkaisuja 16. Otava 1943 * Katariina Thorvöst ja hänen kosijansa teoksessa Käräjäpukareita ja käräjäjuttuja: kansamme historiaa tuomiokirjojen valossa. WSOY 1945 * Jämsäläinen suku Marttila - Tuorila - Hyppölä. Aleksi Hyppölä, Tampere 1945 * Hämäläisiä sukuja. 1, Hörtsänä - Turtola. Jalmari Finnen säätiön julkaisuja, 1. Forssa 1948 * Hämäläisiä sukuja. 2, Melkas - Tiura - Nuutila. Jalmari Finnen säätiön julkaisuja, 2. Forssa 1948 * Hämäläisiä sukuja: Pohjola - Uotila - Paasikivi. Jalmari Finnen säätiön julkaisuja, 3. Forssa 1949 * Hämäläisiä sukuja: Pastell. Jalmari Finnen säätiön julkaisuja, 4. Forssa 1950 * Ohtolasta Tammerkoskelle: katkelmia erään suvun historiasta, tekijät Liisa Poppius ja Yrjö Raevuori. Helsinki 1952 * Längelmäveden seudun historia. 2, Kuhmalahden historia 2; kirj. Martti Mikkola, Eino Jutikkala, J. V. Wallinheimo, Liisa Poppius. Kuhmalahden kunta, Hämeenlinna 1954 * Släkten Poppius: baserad på den av Liisa Poppius år 1943 utgivna släktkrönikan. Gunnar Poppius, Borgå 1966 == Lähteet == == Aiheesta muualla == * Uusi sukukirja työn alaisena. Parinkymmenen suvun menneisyyttä tutkitaan. Sukututkijoista on puutetta, Aamulehti, 24.03.1939, nro 81, s. 4, Kansalliskirjaston digitaaliset aineistot Luokka:Suomalaiset sukututkijat Luokka:Vuonna 1900 syntyneet Luokka:Vuonna 1979 kuolleet
Ilma Orkamo

Ilma Orkamo (1892–1977) oli suomalainen sukututkija.Hautahaku.fi : Orkamo Ilma == Julkaisuja == * Tammerkosken ensimmäinen miljoonikko, kihlakunnantuomari Claes Detloffson Bars. Tampere. Tutkimuksia ja kuvauksia, 2. Tampere 1934 * Satakunnan Jonsson-suku; tekijät Ilma Orkamo ja Yrjö Raevuori. Artturi Hellemaa, Ulvila 1935, näköispainos 1994 * Tuderus, Tudeer. Uusi sukukirja 1. Helsinki 1943 * Uusi sukukirja 1: 2 vihko; toim. Ilma Orkamo ja Liisa Poppius. Suomen sukututkimusseuran julkaisuja 16. Otava 1943 * Rautalin-Paavola- Sohlberg. Tekijä, Helsinki 1951 * Vanhan-Ruoveden historia. Liiteosa; kirj. Mauno Jokipii, Viljo Nissilä, Ilma Orkamo. Vanhan-Ruoveden historiatoimikunta, Vammala 1960, Vanhan Ruoveden historiatoimikunta - Keuruun kaupunki, Keuruu 1990 * Helkkilän Hellman-suku vuodesta 1540 nykypäiviin. Helkkilän Hellman- suvun sukutoimikunta, Helsinki 1964, 2. painos Turku 1981 * Pysing/Pyysalon suvun sukuluettelo. 3, luettelon koonneet vuosina 1937, 1988, 1993 ja 1998 Ilma Orkamo, Tauno Pyysalo ja Maija Hulkkonen. Pysing/Pyysalon sukuseura, Lappeenranta 1998 * Pysing/Pyysalon suvun sukuluettelo. 4, luettelon koonneet vuosina 1937, 1988, 1993 ja 1998 Ilma Orkamo, Tauno Pyysalo ja Maija Hulkkonen. Pysing/Pyysalon sukuseura, Lappeenranta 2003 == Lähteet == == Aiheesta muualla == * Uusi sukukirja työn alaisena. Parinkymmenen suvun menneisyyttä tutkitaan. Sukututkijoista on puutetta, Aamulehti, 24.03.1939, nro 81, s. 4, Kansalliskirjaston digitaaliset aineistot Luokka:Suomalaiset sukututkijat Luokka:Vuonna 1892 syntyneet Luokka:Vuonna 1977 kuolleet
BioMérieux

BioMérieux SA on in vitro -diagnostiikkaan keskittynyt biotekniikkayritys ja yksi alan merkittävimmistä toimijoista. Se valmistaa tuotteita sydän- ja verisuonitautien, syöpien ja tartuntatautien diagnosointiin sekä ruoan, lääkevalmisteiden ja kosmetiikan mikrobiologiseen testaukseen. Yrityksen tuotevalikoimaan kuuluu regensseja, instrumentteja, ohjelmistoja ja palveluita. BioMérieux’n perusti Alain Mérieux vuonna 1963. Sittemmin se on laajentanut toimintaansa 45 maahan ja työllisti vuonna 2023 noin 13 800 henkilöä. Yrityksen pääkonttori sijaitsee Marcy-l’Étoilessa, Ranskassa. BioMérieux listautui Pariisin pörssiin vuonna 2004. == Lähteet == == Aiheesta muualla == * BioMérieux Luokka:Ranskalaiset pörssiyhtiöt Luokka:Terveysteknologiayritykset Luokka:Euronext 100 -indeksi
Nordic Combat Uniform

Nordic Combat Uniform (NCU) on Pohjoismaiden yhteistyönä kehitetty sotilaan taisteluasujärjestelmä. Hankkeeseen osallistuvat Norja, Ruotsi, Suomi ja Tanska. Asujärjestelmä on suunniteltu mahdollisimman joustavaksi ja kaikille sukupuolille sekä erilaisiin olosuhteisiin sopivaksi. Jokainen maa käyttää NCU-asusteissa omaa maastokuviotaan. Jalkineet, kypärät, käsineet ja muut varusteet eivät ole osa NCU:ta, vaan jokainen maa hankkii ne itse. == Historia == NCU kehitettiin Pohjoismaiden puolustusyhteistyön Nordefco-hankkeena. Projekti aloitettiin vuonna 2016 ja kaksi tarjouskierrosta käytiin vuosina 2018–2019. Niiden perusteella neljän valmistajan asuja testattiin kenttäkokeissa sotilailla kaikissa hankkeen maissa. Lisäksi Suomessa tutkittiin soveltuvuutta arktisiin olosuhteisiin ja tanskalaiset testasivat aavikko- sekä viidakkoasuja Australiassa. Järjestelmän toimittajaksi valittiin norjalainen Oskar Pedersen AS vuonna 2022. == Asukokonaisuus == NCU:n asukokonaisuus perustuu kerrospukeutumiseen. Asusteista voidaan koota Eurooppaan, aavikolle, viidakkoon ja kylmiin olosuhteisiin soveltuvat puvut. NCU sisältää seuraavat vaatekerrokset: * Kerros 0: Tavanomaiset alusvaatteet * Kerros 1: Välivaatteet ** 1A: Lämpimän sään verkkoalusasu ** 1B: Froteevillainen pitkä aluskerrasto ja -takki * Kerros 2: Päällysvaatteet ** 2A: Eurooppalaisten olosuhteiden paita, takki ja housut ** 2B: Aavikko- ja viidakko-olosuhteiden paita, takki ja housut * Kerros 3: ** 3A: Lisättävä takki ja housut, -19°C -lämpötilaan asti ** 3B: Kylmän sään lisättävä takki ja housut, 3A:n kanssa -42°C -lämpötilaan asti * Kerros 4: Sadevaatteet * Kerros 5: Lumimaastokuvio == Suomessa == Suomen puolustusvoimat on tilannut kaikkia muita NCU:n osia, paitsi lumipuvun. Puolustusvoimat käyttää asujärjestelmästä nimitystä Taisteluasujärjestelmä M23. Asut tulevat käyttöön M04 ja M05 -pukujen rinnalle. Varusmiesten loma- ja komennusvarustuksena käytetään edelleen maastopukua M05. Ensimmäiset asut otettiin käyttöön joissain joukko- osastoissa vuoden 2024 alussa. == Lähteet == Luokka:Suomen puolustusvoimien varusteet
Daniel Rojas Pachas

Daniel Rojas Pachas syntyi vuonna 1983 ja varttui Liman (Perussa) ja Arican (Chilessä) välissä. Hän on kijailija, tutkija ja Cinosargo-kustantamon toiminanjohtaja. Hän valmistunut pedagogiikasta ja viestinnästä sekä viestintätieteiden maisteri Tarapacán yliopistosta. Hän on julkaissut runokirjat Gramma, Carne, Soma, Cristo Barroco, Allá fuera esta ese lugar que le dio forma a mi habla ja Mecanismo destinado al simulacro. Rojas Pachas on myös julkaissut useita romaaneja ja esseekokoelmia. Hänen tieteellisen tutkimuksensa on omistettu chileläisten Roberto Bolañon, Enrique Lihnin ja kuubalaisen Reinaldo Arenasin teoksiin. Hän suoritti jatkotutkinnon latinalaisamerikkalaisesta kirjallisuudesta Guanajuaton Meksikossa yliopistossa. Hän asuu tällä hetkellä Belgiassa, maassa josta suorittaa jatkotutkintoa Katholieke Universiteit Leuven -yliopistossa. Rojas Pachasin kirjoituksia on esiintynyt useissa painetuissa tai virtuaalisissa Chilen tai Latinalaisen Amerikan kirjallisuuden antologioissa. == Teokset == ===Runoteokset=== *Gramma, 2009 *Soma, 2012 *Flesh, Meat, and Beef, 2017 ===Proosa=== *Random, 2014 *Video killed the radio star, 2016 *Rancor, 2022 ===Muut=== *Realidades dialogantes, 2010 *El arte de la cháchara: la poética de lo abigarrado en las novelas de Enrique Lihn, 2023 == Lähteet == == Aiheesta muualla == * Luokka:Runoilijat Luokka:Vuonna 1983 syntyneet Luokka:Elävät henkilöt
Jakub Piotrowski

Jakub Piotrowski (s. 4. lokakuuta 1997 Toruń) on puolalainen jalkapalloilija, pelipaikaltaan keskikenttäpelaaja. Hän on pituudeltaan 188-senttimetrinen. Hän edustaa Bulgarian Efbet ligassa pelaavaa Ludogorets Razgradia. Hän on pelannut Puolan A-maajoukkueessa vuodesta 2023. Piotrowski pelasi Chemik Bydgoszczin junioreissa ja on pelannut kotimaansa aikuisten sarjoissa Bydgoszczin edustusjoukkueen lisäksi Wda Świecien, Pogoń Szczecinin ja Stomil Olsztynin joukkueissa. Kesällä 2018 hän siirtyi Belgiaan, jossa hän pelasi 18 pääsarjaottelua Genkin ja Waasland-Beverenin joukkueissa. Vuosina 2020–2022 hän pelasi Saksan 2. Bundesliigassa Fortuna Düsseldorfin joukkueessa 43 liigaottelua ja teki niissä yhden maalin. Kesällä 2022 hän siirtyi bulgarialaiseen Ludogorets Razgradiin. Piotrowski on pelannut Eurooppa- liigassa Genkin joukkueessa kaksi ottelua, joissa hän teki yhden maalin, ja Ludogorets Razgradin joukkueessa kuusi ottelua. Piotrowski pelasi useissa Puolan nuorisomaajoukkueissa. Hän pelasi yhden ottelun alle 21-vuotiaiden EM- kilpailuissa 2019. Piotrowski pääsi Puolan A-maajoukkueessa kentälle ensimmäisen kerran lokakuussa 2023 EM-karsintaottelussa Färsaaria vastaan. Marraskuussa 2023 hän teki maalin tasapeliin päättyneessä EM-karsintaottelussa Tšekkiä vastaan. Hän teki maalin myös maaliskuussa 2024 EM- jatkokarsintaottelussa Viroa vastaan. Hän on pelannut maaliskuun 2024 loppuun mennessä viisi A-maaottelua. == Lähteet == Luokka:Puolalaiset jalkapalloilijat Luokka:Vuonna 1997 syntyneet Luokka:Elävät henkilöt
Weald

Weald () on laaja, kumpuileva metsäalue Kaakkois-Englannissa, Lontoon altaan ja Englannin kanaalin rannikon välissä. Se ulottuu noin 64 kilometriä lännestä itään ja sijaitsee Kentin, Surreyn, Sussexin sekä osittain myös Hampshiren kreivikuntien alueella. Wealdin kallioperässä on erilaisista kivilajikerroksista muodostunut doomi, jota eroosio on muokannut voimakkaasti. Aluetta ympäröivät hevosenkengän muotoisesti North Downsin ja South Downsin kalkkikiviharjanteet, joiden läpi virtaa jokia pohjoiseen ja etelään. Vaikka suuri osa metsistä on kaadettu, Weald kuuluu yhä Englannin metsäisimpiin alueisiin. Geologisesti Weald jakautuu kolmeen osa-alueeseen: ; High Weald : Wealdin keskiosassa sijaitseva High Weald, mukaan lukien Ashdown Forest, on luokiteltu maisemallisesti arvokkaaksi. Sen maaperä on niukkaravinteista ja kallioperä koostuu pääasiassa kovista hiekkakivilajeista. Alueelle ovat tyypillisiä vuolaat purot, jotka virtaavat syvissä ja metsäisissä kuruissa (). ; Low Weald : High Wealdia ympäröivä Low Weald levittäytyy pohjoiseen, länteen ja etelään. Sen maaperä on savista ja kallioperä koostuu pehmeistä hiekkakivilajeista. Alueelle ovat ominaisia pienet niityt, laitumet, metsiköt ja pensasaidat. ; Greensand Ridge : Greensand Ridge sijaitsee Wealdin pohjois- ja länsireunalla. Tällä alueella sijaitsee myös Wealdin korkein kohta, Leith Hill (294 m), Surreyssa. Greensand Ridgelle tunnusomainen vihreähiekka on kaivettaessa vihreää mutta muuttuu ilman vaikutuksesta kullankeltaiseksi. == Lähteet == Luokka:Englannin metsät Luokka:Kentin kreivikunnan maantiede Luokka:Surreyn maantiede Luokka:East Sussexin maantiede Luokka:West Sussexin maantiede Luokka:Hampshiren maantiede
Bartosz Slisz

Bartosz Slisz (s. 29. maaliskuuta 1998 Rybnik) on puolalainen jalkapalloilija, pelipaikaltaan puolustava keskikenttäpelaaja. Hän on pituudeltaan 179-senttimetrinen. Hän edustaa pohjoisamerikkalaisessa MLS:ssä pelaavaa Atlanta Unitedia. Hän on pelannut Puolan A-maajoukkueessa vuodesta 2021. Slisz edusti kotimaassaan ROW Rybnikiä vuoteen 2017, Zagłębie Lubinia vuosina 2017–2020 ja Legia Varsovaa vuosina 2020–2024. Hän on pelannut Puolan pääsarjassa Ekstraklasassa 164 ottelua ja tehnyt niissä viisi maalia. Hän voitti Puolan liigamestaruuden vuosina 2020 ja 2021 sekä Puolan cupin vuonna 2023. Kaudella 2021–2022 hän pelasi Eurooppa-liigassa kuusi ottelua. Slisz siirtyi tammikuussa 2024 yhdysvaltalaisseura Atlanta Unitediin. Slisz pelasi useissa Puolan nuorisomaajoukkueissa. Hän pelasi avauskokoonpanossa Puolan kaikki neljä ottelua alle 20-vuotiaiden MM-kilpailuissa 2019. Slisz pääsi Puolan A-maajoukkueessa kentälle ensimmäisen kerran syyskuussa 2021 MM- karsintaottelussa San Marinoa vastaan. Hän palasi A-maajoukkueeseen kesällä 2023 ja on pelannut maaliskuun 2024 loppuun mennessä kahdeksan A-maaottelua, joista neljä avauskokoonpanossa. == Lähteet == Luokka:Puolalaiset jalkapalloilijat Luokka:Vuonna 1999 syntyneet Luokka:Elävät henkilöt
Matti Rantapörhölä

Matti Vilhelm Rantapörhölä (11. syyskuuta 1891 Kemin maalaiskunta – 19. maaliskuuta 1939 Kemi) oli suomalainen prokuristi ja lohenkalastaja, joka oli 1920- ja 1930-luvulla merkittävä lohenkalastaja Perämeren alueella.Prokuristi Matti Rantapörhölä, Suomen kalastuslehti, 01.04.1939, nro 4, s. 7, Kansalliskirjaston digitaaliset aineistotKuolinilmoitus, Helsingin Sanomat, 25.03.1939, nro 82, s. 3, Kansalliskirjaston digitaaliset aineistotKuolleita, Aamulehti, 23.03.1939, nro 80, s. 6, Kansalliskirjaston digitaaliset aineistot Matti Rantapörhölä kävi Tampereen kauppaopiston ja tuli vuonna 1916 Kemiin Oy Rantalan palvelukseen. Kun Rantapörhölän veli kuoli vuonna 1925 hän alkoi huolehtia sukunsa hallussa olleista huomattavista lohenkalastuksista mutta oli myös samassa Oy Rantalan palveluksessa prokuristina ja johtokunnan jäsenenä. Rantapörhölän perhe oli aloittanut kalastuksen Kemin edustalla sijainneelta Pieni Valkiakari saarelta käsin vuonna 1919 ja saarelle oli rakennettu makasiini vuonna 1921. Matti Rantapörhölän perustama Rantapörhölä Oy rakensi saarelle jääkellarin ja suolaamon. Saarella oli kolme venevalkamaa, jotka oli yhdistetty rautatiekiskoilla. Saarella oli kalastusaikana keväästä aina myöhäiseen syksyyn saakka työssä useita kymmeniä henkilöitä. Yhtiön osakkaana oli muun muassa everstiluutnantti, laivanvarustaja ja Petsamosta käsin toimineen Jäämeren kalastuslaivaston omistaja Ragnar Nordström. Rantapörhölä perehtyi lohenkalastukseen ja kehitti pyyntitekniikoita ja kalasaaliin käsittelyä niin että hänen omistamastaan Valkeakarin kalastamosta tuli alallaan Suomen huomattavin. Rantapörhölä keräsi Valkeakarilla käsitellyistä lohista myös suomu- ym. näytteitä lohitutkijoiden käyttöön ja Valkeakarin kalastamosta tuli tunnettu myös ulkomailla. Yli 100 vuotta kalastusperinnettä, Rantapörhölän kalastamo, Pieni Valkeakari, KemiRantapörhölän kalastamon historiaa Rantapörhölä oli Perämeren kalastajain keskusliiton ja Suomen Kalastusyhdistyksen johtokuntien jäsen. Kemissä Rantapörhölä hoiti kunnallisia luottamustehtäviä, oli pankin konttorin valvojana, yhdistysten ja liikkeiden tilintarkastajana, kirjanpidon opettajana Kemin lyseossa ja työväenopistossa sekä liikeapulaisyhdistyksen ja kansallisseuran puheenjohtajana. Hän harrasti teatteria, kuului Kemin teatterin näyttelijäkuntaan ja oli teatterin johtokunnan jäsenenä. Matti Rantapörhölä kuoli 47-vuotiaana sydänkohtaukseen maaliskuussa 1939 Kemissä. == Lähteet == == Aiheesta muualla == * Matti Rantapörhölä veneessään, Museovirasto, Kansatieteen kuvakokoelma (Finna) * Matti Rantapörhölä seuralaisineen Valkeakarin kalastamon asuntolan portailla, T. H. Järven valokuva vuodelta 1929, Museovirasto, Kansatieteen kuvakokoelma (Finna) * Keminmaan Valkeakarin kalastamo (Rantapörhölä), verkkojen tuulehtaminen, Museovirasto (Europeana) Luokka:Suomalaiset yrittäjät Luokka:Vuonna 1891 syntyneet Luokka:Vuonna 1939 kuolleet
Uinnin Suomen-mestaruuskilpailut 1937

Suomen Uimaliitto järjesti mestaruuskilpailut yhdessä osassa Helsingissä Humallahden uimalaitoksella 22.- 23.7.1937. == Miehet== === 100 m vapaauinti === Sija Kilpailija Aika 1 Nisse Kahma 1.02,5 2 Heikki Hietanen 1.02,5 3 Carl Dsinnejs 1.04,4 4 J.Ylihannu 1.05,7 5 Jerkko Luhtinen 1.06,8 6 E.Hartzell 1.09,9 === 400 m vapaauinti === Sija Kilpailija Aika 1 Heikki Hietanen 5.11,0 2 Vilho Nurmi 5.18,4 3 Jussi Aalto 5.36,8 4 A.Arhala 5.44,3 5 A.Sundström 5.46,0 6 P.Silvast 5.46,8 === 1 500 m vapaauinti === Sija Kilpailija Aika 1 Vilho Nurmi 21.22,8 2 H.Hänninen 23.06,6 3 L.Sederlöf 23.28,7 4 M.Henriksson 24.13,9 5 J.Lindgren 24.44,0 === 100 m selkäuinti === Sija Kilpailija Aika 1 Harry Tiitinen 1.19,3 2 L.Orlamo 1.19,6 3 Olli Kaija 1.20,2 4 V.Niemelä 1.22,8 5 M.Suvanto 1.22,9 6 V.Korte 1.24,3 === 200 m rintauinti === Sija Kilpailija Aika 1 Veikko Asikainen 2.55,1 2 Vili Hänninen 2.56,9 3 R.Silin 2.58,7 4 Toivo Reingoldt 2.59,1 5 E.Seppä 3.02,3 6 E.Simpanen 3.06,7 === 4 x 200 m vapaauintiviesti === Sija Seura Aika 1 Helsingin Uimarit (A.Hänninen, J.Aalto, V.Nurmi, H.Hietanen) 10.08,6 2 Helsingfors Simsällskap 10,36,7 3 Kotkan Uimaseura 11.13,3 === Ponnahduslautahypyt === Sija Kilpailija Pisteet Sijapisteet 1 Ilmari Niemeläinen 127,00 2 Olavi Heinonen 106,91 3 T.Kirkkomäki 99,27 4 Einari Teräsvirta 97,88 5 A.Laesvirta 89,03 6 U.Aro 87,53 === Suorat kerroshypyt === Sija Kilpailija Pisteet Sijapisteet 1 Alvi Palho 44,87 2 A.Iivanainen 38,70 3 Julius Wathén 38,67 4 Ilmari Niemeläinen 38,40 5 J.Reimers 36,04 6 A.Laesvirta 33,03 === Vaihtelevat kerroshypyt === Sija Kilpailija Pisteet Sijapisteet 1 Ilmari Niemeläinen 99,77 2 T.Kirkkomäki 69,43 == Naiset == === 100 m vapaauinti === Sija Kilpailija Aika 1 Asta Mäenpää 1.19,9 2 Tellervo Jokinen 1.21,2 3 Toini Iivanainen 1.22,3 4 Ada Onnela 1.23,2 5 Helga Toikka 1.24,0 6 Anja Laitakari 1.27,3 === 400 m vapaauinti === Sija Kilpailija Aika 1 Asta Mäenpää 6.25,1 2 Toini Iivanainen 6.452 3 Aili Mikkelä 6.45,2 4 Eila Holmberg 6.56,7 5 Paula Toivokoski 7.01,1 6 Tellervo Jokinen 7.03,0 === 200 m rintauinti === Sija Kilpailija Aika 1 Sirka Raninen 3.20,1 2 Irja Laarne 3.23,3 3 Kerttu Makkonen 3,27,4 4 Lilja Laitakari 3.28,9 5 Hilkka Lappalainen 3.37,9 === 100 m selkäuinti === Sija Kilpailija Aika 1 Greta Nyman 1.37,7 2 Fanny Lehtonen 1.39,8 3 Sirkka Raninen 1,39,9 4 Kerttu Makkonen 1.40,9 5 Elvi Tiilikainen 1.43,0 6 Lilja Laitakari 1.44,0 === 4 x 100 m vapaauintiviesti === Sija Seura Aika 1 Mikkelin Uimaseura (T.Iivanainen, A.Iivanainen, L.Pellinen, T.Jokinen) 5.37,4 2 Helsingin Uimarit (L.Savenius, E.Kairenius, A.Onnela, P.Toivokoski) 5.39,5 3 Helsingfors Simsällskap (E.Holmberg, S.Hiltunen, K.Vuorisalo, A.Laitakari) 5.57,2 === Ponnahduslautahypyt === Sija Kilpailija Pisteet Sijaluku 1 Hilve Gråsten 51,97 === Suorat kerroshypyt === Sija Kilpailija Pisteet Sijaluku 1 Hilve Gråsten 31,14 2 Alice Vuorinen 22,97 3 Maija Tattari 22,16 == Lähteet == * * Luokka:Vuoden 1937 urheilu Luokka:Helsingin urheilutapahtumat Luokka:Uinnin Suomen-mestaruuskilpailut
Australian ralli 1997

Australian ralli 1997 (viralliselta nimeltään 10. API Rally Australia) oli rallin maailmanmestaruussarjan kilpailu kaudella 1997. Kilpailu järjestettiin 30. lokakuuta-2\. marraskuuta 1997. Kilpailu oli kauden toiseksi viimeinen ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero 1 Colin McRae Nicky Grist Subaru Impreza WRC97 4:05.31 0.0 2\. Tommi Mäkinen Seppo Harjanne Mitsubishi Lancer Evo IV 4:05.37 +0.06 3\. Didier Auriol Denis Giraudet Toyota Corolla WRC 4:05.52 +0.21 4\. Richard Burns Robert Reid Mitsubishi Carisma GT 4:06.10 +0.38 5\. Peter Bourne Graig Vincent Subaru Impreza 555 4:13.23 +7.52 6\. Ed Ordynski Mark Stacey Mitsubishi Lancer Evo III 4:14.55 +9.24 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1997 Luokka:Australian ralli
Australian ralli 1998

Australian ralli 1998 (viralliselta nimeltään 11. API Rally Australia) oli rallin maailmanmestaruussarjan kilpailu kaudella 1998. Kilpailu järjestettiin 5.-8\. marraskuuta 1998. Kilpailu oli kauden toiseksi viimeinen ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero 1 Tommi Mäkinen Risto Mannisenmäki Mitsubishi Lancer Evo V 3:52.48,7 0.0 2\. Carlos Sainz Luis Moya Toyota Corolla WRC 3:53.05,2 +0.16,5 3\. Didier Auriol Denis Giraudet Toyota Corolla WRC 3:53.13,7 +0.25,0 4\. Colin McRae Nicky Grist Subaru Impreza WRC98 3:53.20,3 +0.31,6 5\. Juha Kankkunen Juha Repo Ford Escort WRC 3:53.44,8 +0.56,1 6\. Freddy Loix Sven Smeets Toyota Corolla WRC 3:56.42,9 +3.54,2 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com Luokka:MM- rallikausi 1998 Luokka:Australian ralli
Aillant-sur-Milleron

Aillant-sur-Milleron on kunta Ranskassa Loiret’n departementissa Centre-Val de Loiren alueella. Se sijaitsee Milleronjoen varrella, noin 30 kilometriä Montargisin kaupungista kaakkoon. Saint-Martinin kirkko rakennettiin 1100-luvulla. Kirkon laiva on vuodelta 1680, ja sakasti rakennettiin kellotornin eteläpuolelle julkisivun uusimisen yhteydessä vuosina 1877-1891. Kunnan pesutalo on peräisin vuodelta 1892, ja kunnostettiin vuonna 2012 näyttelypaikaksi. Se sijaitsee 150 metrin päässä kylän keskustasta. ==Tunnettuja kuntalaisia== *Jacques-Paul Migne (1800-1875), pappi ja kustantaja *Marcel Deprez (1843-1918), sähköinsinööri joka kehitti sähkönsiirtoa tasavirralla ==Lähteet== ==Aiheesta muualla== Luokka:Loiret’n kunnat
Mount Tyree

Mount Tyree on Etelämantereella sijaitseva 4 852 metriä korkea vuori. Se on Etelämantereen toiseksi korkein vuori, joka sijaitsee 40 metriä korkeammasta Vinsonin massiivista noin 13 kilometriä luoteeseen. Mount Tyree kuuluu Sentinelin vuoristoon. Vuori löydettiin alun perin vuonna 1958 Yhdysvaltain laivaston ilmajoukkojen toimesta, ja sinne kiipesivät ensimmäisinä John Evans ja Barry Corbe vuonna 1967. == Lähteet == Luokka:Etelämantereen vuoret
Kaupunkiseutu

Kaupunkiseutu käsittää kaupungin ja sitä ympäröivät kunnat. Kaupunkiseudun kasvu on riippuvainen alueen liikennemaantieteellisistä seikoista sekä liikenneyhteyksien ja liikennetekniikan sujuvuudesta. Kaupunkiseudulla voidaan Suomessa tehdä maankäytön, asumisen ja liikenteen sopimus (MAL-sopimus). Tälläiselllä sopimuksella parannetaan kuntien välistä vuorovaikutusta sekä maankäytön ja asutukseen ja liikenteeseen liittyvien toimien sujuvuutta. == Lähteet == Luokka:Kulttuurimaantiede
Suomen patristinen seura

Suomen patristinen seura on suomalainen tiedeyhdistys, jonka tarkoitus on edistää ja tehdä tunnetuksi varhaiskristillisyyden ja patristiikan tutkimusta. Tarkoitustaan varten seura tekee julkaisutoimintaa ja järjestää tilaisuuksia. Se on Tieteellisten seurain valtuuskunnan jäsen. Seura järjestää vuosittain Symposium Patristicum Fennicum -tapahtuman, jossa käsitellään vaihtuvia teemoja. Suomen patristinen seura perustettiin 6. joulukuuta 2011 Suomen Ateenan-instituutissa. Sen ensimmäisenä puheenjohtajana toimi Gunnar af Hällström. Sittemmin puheenjohtajaksi valittiin Anni Maria Laato. Nykyisenä puheenjohtana toimii Harri Huovinen. Seuran jäsenmäärä on yli 60 henkeä. Suomen patristinen seura on Suomen tiedekustantajien liiton jäsen. Sen julkaisutoimintaan lukeutuu Studia Patristica Fennica -julkaisusarja, johon sisältyy noin neljä vuosittaista nidettä, ja käännökset varhaiskristillisistä alkuperäisteksteistä. == Lähteet == Luokka:Suomalaiset tiedeyhdistykset Luokka:Antiikin kristillisyys
Henrik Menander

Henrik Menander (12. joulukuuta 1853 Fuglie – 12. elokuuta 1917 Malmö) oli ruotsalainen toimittaja, runoilija ja agitaattori. Hän kouluttautui korkinleikkaajaksi, ja kisällin vaelluksellaan Euroopassa hän tutustui sosialistisiin ajatuksiin sekä ammattiyhdistysliikkeeseen, joita hän Ruotsiin palattuaan alkoi ajaa yhdessä August Palmin kanssa. Menander korosti paikallisen yhteistyön merkitystä poliitikkojen ja ammattiyhdistysten välillä. Fredrik Sterkyn kuoltua vuonna 1900 Menanderille tarjottiin Landsorganisationenin puheenjohtajuutta, mutta hän kieltäytyi. Menander tunnetaan sanoittamastaan "Arbetets söner" -työväenmarssista sekä "Kansainvälisen" kääntämisestä ruotsiksi. ==Lähteet== ==Aiheesta muualla== Luokka:Ruotsalaiset runoilijat Luokka:Sosialistit Luokka:Vuonna 1853 syntyneet Luokka:Vuonna 1917 kuolleet
Medway (joki)

Medway on noin 110 kilometriä pitkä joki Kaakkois-Englannissa. Se saa alkunsa lähteistä, jotka sijaitsevat High Wealdissa ja Ashdown Forestissa, ja virtaa koilliseen Kentin maaseudulle. Siihen yhtyvät Beult-, Teise- ja Edenjoet Penshurstin ja Yaldingin kylien mailla ennen Tonbridgen kaupunkia. Keskijuoksullaan Medway on vilkkaasti liikennöity vesiväylä, jossa on yksitoista sulkua. Jokiuomasta muokattiin kulkukelpoinen Maidstonesta ylävirtaan 1600-luvulla, jolloin sitä pitkin kuljetettiin maissia, rehua, hedelmiä, kiviä ja puuta. Vuorovesi nousee merestä jokea pitkin Maidstoneen saakka. Joki läpäisee North Downsin harjanteen Maidstonen ja Rochesterin välillä. Varsinkin Medwayn kaupunkipiirin alueella sen rannoilla on tiheää asutusta ja teollisuutta. Rochesterin jälkeen se levenee 20 kilometrin mittaiseksi estuaariksi, johon pääsee myös merikelpoisilla aluksilla. Joki laskee vetensä Thamesin estuaariin ja Pohjanmereen lähellä Sheernessin kaupunkia. Wealdin alueella Medwayjoen vedessä elää taimenia, turpia, seipiä, särkiä ja haukia. Syvemmillä paikoilla esiintyy myös lahnoja ja suutareita ja matalammilla paikoilla mutuja, töröjä, kivennuoliaisia, kivisimppuja, pikkunahkiaisia ja ahvenia. Medwayn estuaari on suojeltu lintujen tärkeänä pesimis- ja talvehtimispaikkana. == Lähteet == Luokka:East Sussexin joet Luokka:Kentin kreivikunnan joet Luokka:West Sussexin joet Luokka:Thamesin vesistö
Laplatanturpiaali

Laplatanturpiaali (Xanthopsar flavus) on turpiaaleihin kuuluva lintulaji. Lajia tavataan uhanalaisena Etelä-Amerikassa. == Koko ja ulkonäkö == Laplatanturpiaali kasvaa 18–19 cm pitkäksi. Sukupuolet eroavat toisistaan ulkonäöltään. Laplatanturpiaalikoiraan pää, rinta ja vatsa ovat kirkkaan keltaiset. Niska, selkä ja siivet ovat mustat. Naaraslinnun päälaki selkä ja siivet ovat tumman ruskeat. Selässä on heikohkosti erottuvia harmaita juovia. Laplatanturpiaalinaaraan naama rinta ja vatsa ovat keltaiset. ==Levinneisyys ja elintavat== Laplatanturpiaalia tavataan Brasilian eteläosista Argentiinaan, mutta varsinkin Argentiinassa se on hävinnyt monilta alueilta. Lajin elinympäristöä ovat ruohomaat ja se elää alueesta riippuen niin savanneilla ja maatalousmailla kuin kosteikkojen ruovikoissakin. Se liikkuu suurimmillaan muutaman kymmenen linnun parvina. Laplatanturpiaali pesii kolonioina ja pesimäkausi on lokakuusta tammikuulle. Laplatanturpiaali syö niveljalkaisia. Laplatanturpiaali luokitellaan erittäin uhanalaiseksi, ja kannan kooksi arvioidaan 2 500–10 000 yksilöä. Kantaa uhkaa elinympäristön häviäminen laiduntamisen, maastopalojen ja rikkaruohomyrkkyjen käytön vuoksi. Myös pyydystäminen häkkilinnuiksi ja pesäloiset ovat uhka. == Lähteet == Luokka:Turpiaalit Luokka:Uhanalaiset linnut
Uinnin Suomen-mestaruuskilpailut 1938

Suomen Uimaliitto järjesti mestaruuskilpailut yhdessä osassa Helsingissä Humallahden uimalaitoksella 28.- 29.7.1938. == Miehet== === 100 m vapaauinti === Sija Kilpailija Aika 1 Heikki Hietanen 1.02,4 2 Nisse Kahma 1.04,8 3 Jerkko Luhtinen 1.05,1 4 Carl Dsinnejs 1.05,8 5 Vilho Nurmi 1.06,6 6 Rafael Hohenthal 1.10,5 === 400 m vapaauinti === Sija Kilpailija Aika 1 Vilho Nurmi 5.21,0 2 Toivo Elo 5.32,9 3 Pekka Silvast 5.34,0 4 Risto Pelttari 5.42,7 5 Rafael Hohenthal 5.57,7 === 1 500 m vapaauinti === Sija Kilpailija Aika 1 Vilho Nurmi 22.02,4 2 Toivo Elo 22.56,7 3 Rolf Hohenthal 23.50,5 4 J.Kahlo 24.39,1 5 J.Lindgren 24.44,0 === 100 m selkäuinti === Sija Kilpailija Aika 1 Olli Kaija 1.18,1 2 Harry Tiitinen 1.18,8 3 V.Korte 1.19,9 4 Altte Harma 1.20,4 5 T.Tykkä 1.21,5 6 M.Suvanto 1.24,2 === 200 m rintauinti === Sija Kilpailija Aika 1 Veikko Asikainen 2.55,6 2 Vili Hänninen 2.55,6 3 A.Rantanen 2.58,2 4 Aarre Paananen 2.58,4 5 R.Silin 3.00,9 6 Toivo Reingoldt 3.02,1 === 4 x 200 m vapaauintiviesti === Sija Seura Aika 1 Helsingin Uimarit (H.Hietanen, V.Nurmi, J.Luhtinen, R.Pelttari ) 10.19,2 2 Kotkan Uimaseura 10,44,9 === Ponnahduslautahypyt === Sija Kilpailija Pisteet Sijapisteet 1 Ilmari Niemeläinen 130,23 2 T.Kirkkomäki 118,20 3 Olavi Heinonen 113,77 4 Birger Kivelä 110,78 5 R.Kuitto 92,13 6 A.Laesvirta 86,15 === Suorat kerroshypyt === Sija Kilpailija Pisteet Sijapisteet 1 Ilmari Niemeläinen 40,86 2 A.Laesvirta 40,40 3 A.Iivanainen 36,66 4 Alvi Palho 35,87 5 Julius Wathén 35,72 6 E.Kasurinen 21,83 === Vaihtelevat kerroshypyt === Sija Kilpailija Pisteet Sijapisteet 1 Ilmari Niemeläinen 99,95 2 A.Laesvirta 72,95 3 K.Lindgren 62,33 == Naiset == === 100 m vapaauinti === Sija Kilpailija Aika 1 Asta Mäenpää 1.19,3 2 Ada Onnela 1.19,4 3 Anna-Lisa Silvennoinen 1.20,6 4 Annikki Airaksinen 1.20,6 5 Toini Iivanainen 1.20,8 6 Eini Kairenius 1.21,5 === 400 m vapaauinti === Sija Kilpailija Aika 1 Asta Mäenpää 6.33,4 2 Eini Kairenius 6.58,9 3 Aili Mikkelä 6.59,6 4 Alice Vuorinen 7.14,0 === 200 m rintauinti === Sija Kilpailija Aika 1 Tähkä Salisma 3.16,8 2 Sirkka Raninen 3.21,0 3 Kirsti Peltonen 3,23,4 4 Liisi Luukkonen 3.27,4 5 Erna Lindström 3.31,6 6 Paula Nikkilä 3.33,6 === 100 m selkäuinti === Sija Kilpailija Aika 1 Fanny Lehtonen 1.36,0 2 Greta Nyman 1.39,4 3 Saila Seppä 1,39,7 4 Tuulikki Tuulos 1.39,8 5 Aino Mieskolainen 1.40,8 6 Ensi Sandelin 1.41,6 === 4 x 100 m vapaauintiviesti === Sija Seura Aika 1 Helsingin Uimarit (T.Anttinen, L.Savenius,E.Kairenius,A.Onnela) 5.34,8 2 Mikkelin Uimaseura 5.50,0 === Ponnahduslautahypyt === Sija Kilpailija Pisteet Sijaluku 1 Hilve Gråsten 73,60 === Suorat kerroshypyt === Sija Kilpailija Pisteet Sijaluku 1 Hilve Gråsten 31,14 2 Alice Vuorinen 22,97 3 Maija Tattari 22,16 == Lähteet == * * Luokka:Vuoden 1938 urheilu Luokka:Helsingin urheilutapahtumat Luokka:Uinnin Suomen-mestaruuskilpailut
Hedin Automotive

Hedin Automotive Finland Oy (elokuuhun 2022 Veljekset Laakkonen Oy) on ruotsalaisen Hedin Mobility Groupin omistama autokauppaketju, joka myy uusia Alfa Romeo-, BMW-, Citroën-, Fiat-, Ford-, Hongqi-, INEOS-, Jeep-, Kia-, Maxus-, Mazda-, MG-, MINI-, Mitsubishi-, Nissan-, Opel-, Peugeot-, Škoda- ja Subaru-merkkisiä autoja. Hedin Automotive toimii Espoossa, Forssassa, Helsingissä, Hämeenlinnassa, Joensuussa, Jyväskylässä, Järvenpäässä, Kotkassa, Kouvolassa, Kuopiossa, Lahdessa, Lappeenrannassa, Lieksassa, Oulussa, Porissa, Porvoossa, Raisiossa, Tampereella, Turussa, Vantaalla ja Varkaudessa. Huhtikuussa 2023 Hedin Automotive ilmoitti ostavansa Delta Auton ja Delta Motor Groupin. Joulukuussa 2024 Hedin Mobility Group ilmoitti ostavansa Fordin maahantuonti- ja jakelutoiminnot Suomessa. == Lähteet == == Aiheesta muualla == * Hedin Automotiven kotisivut Luokka:Suomalaiset autoliikkeet
RAC-ralli 1997

RAC-ralli 1997 (viralliselta nimeltään 53. Network Q RAC Rally) oli rallin maailmanmestaruussarjan kilpailu kaudella 1997. Kilpailu järjestettiin 22.-25\. marraskuuta 1997 ja keskuspaikka oli Cheltenhamissa. Kilpailu oli kauden viimeinen ja erikoiskokeiden yhteispituus oli . Tommi Mäkinen ajoi kilpailussa kuudenneksi ja sai yhden pisteen huolimatta flunssasta. Mäkinen voitti kuljettajien mestaruuden yhden pisteen erolla ennen kilpailun voittanutta Colin McRaeta. == Tulokset == Sija Kuljettaja Kartanlukija Auto Aika Ero 1 Colin McRae Nicky Grist Subaru Impreza WRC97 3:54.31 0.0 2\. Juha Kankkunen Juha Repo Ford Escort WRC 3:57.18 +2.47 3\. Carlos Sainz Luis Moya Ford Escort WRC 3:58.24 +3.53 4\. Richard Burns Robert Reid Mitsubishi Carisma GT 3:59.30 +4.59 5\. Marcus Grönholm Timo Rautiainen Toyota Corolla WRC 4:00.43 +6.12 6\. Tommi Mäkinen Seppo Harjanne Mitsubishi Lancer Evo IV 4:01.31 +7.00 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com Luokka:MM-rallikausi 1997 Luokka:Walesin ralli
Deep Dive Dubai

Deep Dive Dubai on Dubaissa Yhdistyneissä arabiemiraateissa sijaiseva maailman syvin uima-allas, joka avattiin heinäkuussa 2021. Allas on 60 metriä syvä, ja siihen mahtuu 14 miljoonaa litraa vettä. Allas on osterin muotoinen, mikä on kunnianosoitus Dubain helmisukellusperinnölle. Veden lämpötila on jatkuvasti 30 °C. Veden alle on rakennettu vedenalaisen kaupungin jäänteet, ja siellä on muun muassa kerrostalo, kirjasto ja biljardipöytä. Allas on valaistu hyvin kaikkialta, ja sinne on asennettu vedenalainen äänijärjestelmä. Altaassa kuvataan myös vedenalaisia elokuvia. Altaassa järjestetään laitesukelluskursseja ympäri vuoden eritasoisille sukeltajille. Allas sijaitsee noin 15 minuutin päässä Dubain keskustasta. Tunnin sukellus maksaa 135–410 dollaria. == Lähteet == == Aiheesta muualla == * Kotisivut Luokka:Uima-altaat Luokka:Arabiemiraattien urheilupaikat Luokka:Arabiemiraattien nähtävyydet Luokka:Dubain rakennukset ja rakennelmat
Karl Vasama

Karl Johan Vasama (30. kesäkuuta 1864 – 27. maaliskuuta 1939 Turku) oli suomalainen kapellimestari ja musiikkikapteeni.Musiikkikapt. K. Vasama, Uusi Aura, 28.03.1939, nro 84, s. 3, Kansalliskirjaston digitaaliset aineistotKuolleita, Uusi Suomi, 31.03.1939, nro 87, s. 7, Kansalliskirjaston digitaaliset aineistot Vasama tuli jo nuorena musiikkiopintojen jälkeen vuonna 1881 soittajaksi Turun tarkk'ampujapataljoonaan ja yleni siellä soittokunnan vanhimmaksi ja varajohtajaksi. Kun Turun tarkk'ampujapataljoona hajotettiin Vasama siirtyi Turun Soitannollisen Seuran soittokuntaan. Kun tämä soittokunta lopetti talousvaikeuksien vuoksi toimintansa Vasama perusti oman torvisoittokunnan, joka toimi sitten useita vuosia. Suomen itsenäistyttyä Vasama palasi armeijaan ja oli Helsingissä Rannikkotykistörykmentti I:n kapellimestarina 1919–1928 eläkkeelle siirtymiseensä saakka. Sittammin Turkuun muuttanut Vasama toimi vielä Kaarinan VPK:n soittokunnan johtajana, Turun suojeluskunnan kapellimestarina ja Turun yliopiston ylioppilaskunnan soittokunnan johtajana. Vasama sävelsi muutamia kappaleita kuorolle ja sovitti suuren joukon sävellyksiä torvisoittokunnalle ja kuorolle. == Lähteet == Luokka:Suomalaiset kapellimestarit Luokka:Vuonna 1864 syntyneet Luokka:Vuonna 1939 kuolleet
Tulevaisuuden museo

Tulevaisuuden museo () on Dubaissa Arabiemiraateissa sijaitseva museo, jota johtaa Dubain hallitsija Muhammad ibn Rašid Al Maktum. Museo avattiin helmikuussa 2022, ja sen on suunnitellut arkkitehtitoimisto Killa Design. Museossa voi tutustua teknologian kehittymiseen muun muassa terveyden, veden ja ruoan, sekä ekosysteemien ja biotekniikan kautta. == Lähteet == == Aiheesta muualla == * Kotisivut Luokka:Arabiemiraattien museot Luokka:Dubain rakennukset ja rakennelmat
Koskilinna (Tampere)

Asunto Oy Koskilinna on Tampereella Hatanpään valtatie 2:ssa Suomen Pankin talon ja Haarlan palatsin välissä sijaitseva asuin- ja liikerakennus, joka valmistui 1924. Talon Hatanpään valtatien puoleinen osa on viisikerroksinen ja Pellavatehtaankadun puoleinen osa kolmikerroksinen. 1920-luvun klassismia edustavan punatiilisen talon suunnitteli Heikki Tiitolan rakennustoimisto.Uusi edustava rakennus Tampereelle, Aamulehti, 23.03.1924, nro 71, s. 4, Kansalliskirjaston digitaaliset aineistot Talon rakennustyöt aloitettiin 17. maaliskuuta 1924 ja talo valmistui asumiskuntoon marraskuun lopulla 1924. Talossa oli sen valmistuessa 15 asuinhuoneistoa ja niissä yhteensä 58 huonetta. Ensimmäisessä kerroksessa oli myymälä- ja varastohuoneita, kellarikerroksessa varastoja, halkokellari ja keskuslämmityslaitos."Koskilinna" valmistumassa, Aamulehti, 14.11.1924, nro 265, s. 5, Kansalliskirjaston digitaaliset aineistotHuomattava uusi rakennusyritys Tampereella, Aamulehti, 20.03.1924, nro 68, s. 4, Kansalliskirjaston digitaaliset aineistot Koskilinnan talossa on toiminut vuodesta 1936 lähtien Koskilinnan Kahvikauppa.Koskilinnan Kahvikaupan sivutUusi kahvikauppa Tampereelle (ilmoitus), Aamulehti, 19.11.1936, nro 315, s. 1, Kansalliskirjaston digitaaliset aineistot == Lähteet == Luokka:Tampereen rakennukset ja rakennelmat Luokka:Kyttälä